एन्फा साधारणसभा सुरु, ४ एजेन्डामा केन्द्रित हुने
निर्वाचनकेन्द्रित एजेन्डामा आधारित भएर अखिल नेपाल फुटबल संघ (एन्फा) को विशेष साधारण सभा सुरु भएको छ । साधारणसभामा मुख्य एजेन्डाको रुपमा जेठ १५ हुने चुनावका लागि निर्वाचन समिति गठनसम्बन्धी रहेको छ । सँगै निर्वाचन पुनरावेदन समिति गठनसम्बन्धी छलफल हुनेछ ।
काठमाडौँ — निर्वाचनकेन्द्रित एजेन्डामा आधारित भएर अखिल नेपाल फुटबल संघ (एन्फा) को विशेष साधारण सभा सुरु भएको छ । साधारणसभामा मुख्य एजेन्डाको रुपमा जेठ १५ हुने चुनावका लागि निर्वाचन समिति गठनसम्बन्धी रहेको छ । सँगै निर्वाचन पुनरावेदन समिति गठनसम्बन्धी छलफल हुनेछ ।त्यस्तै जेठ १५ हुने चुनावका लागि संघको वार्षिक कार्यक्रम तथा बजेट एवम् आर्थिक वर्ष २०७७/७८ को लेखा परीक्षण प्रतिवेदन पारित गर्ने सम्बन्ध र निर्वाचनमा सहभागी उम्मेदवारको मनोनयन शुल्क सम्बन्धमा छलफल हुनेछ ।एन्फा कार्यसमितिले सहमतिमा श्रीराम दवाडीको संयोजकत्वमा पाँच सदस्यीय निर्वाचन समिति बनाउने प्रस्ताव गर्ने भएको छ । समितिको सहसंयोजकमा रामचन्द्र गौतम तथा दामोदर भट्टराईको नाम प्रस्ताव हुनेछ । यसैगरी प्रस्तावित निर्वाचन समितिको वैकल्पिक सदस्यमा सरस्वती श्रेष्ठ र प्रतिमा कार्की रहनेछन् ।त्यस्तै विशेष साधारणसभामा एन्फा कार्यसमितिको तर्फबाट अध्यक्ष पदका लागि उम्मेदवारको मनोनयन शुल्क प्रस्ताव गरिनेछ । लामो समयपछि हुन लागेको साधारणसभामा भाग लिनका लागि देशभरबाट प्रतिनिधिहरु काठमाडौं आइसकेका छन् । फागुन ८ गतेलाई पहिलो पटक विशेष साधारणसभा बोलाइँदा तीन एजेन्डा तय गरिएको थियो । तर दुई पटक स्थगित भएपछि चैत सातमा आजका लागि साधारणसभाको सूचना जारी गर्दा एन्फा सचिवालयले एक एजेन्डा थप गरेको थियो ।एन्फाको गत फागुनमै हुने भनिएको विशेष साधारणसभा दुई पटक स्थगित भएको थियो । एन्फाले फागुन ८ का लागि विशेष साधारण सभा तय गरेको थियो ।